ترک اولی
ترک اولی کا معنی کسی اچھے کام کو انجام دیتے ہوئے کسی دوسرے زیادہ اچھے کو ترک کرنا ہے علمائے جمہور ترک اولی کو گناہ شمار نہیں کرتے اور ائمہ و انبیا کی جانب سے اس کے ارتکاب کو ممکن سمجھتے ہیں ان کے نزدیک پیغمر وں علیہم السلام اور آئمہ سے منقول استغفار کا سبب ترک اولی ہی ہے قرآن کی بعض آیات میں پیغمبروں کی طرف کچھ لغزشوں کی نسبت دی گئی ہے ان کے بارے میں مفسرین کا عقیدہ ہے کہ پیغمبروں کے معصوم ہونے کی وجہ سے یہ فقہی گناہ نہیں تھے بلکہ درحقیقت یہ ترک اولی تھے جو ان سے سرزد ہوئے البتہ یہ لفظ قرآن اور صحابہ کرام کی روایات میں استعمال نہیں ہوا اور علمائے مسلمین کی وضع کردہ اصطلاحات میں سے ہے